Na podlagi osmega odstavka 210. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, 159/21 – ZZVZZ-P, 183/21, 196/21 – ZDOsk, 142/22 – odl. US, 163/22 in 124/23) generalna direktorica Zavoda za zdravstveno zavarovanje Slovenije sprejme

**PRAVILNIK**

**O RECEPTIH ZA OSEBNO RABO**

1. **SPLOŠNE DOLOČBE**
2. **člen**

**(vsebina)**

Ta pravilnik določa natančnejši postopek, po katerem Zavod za zdravstveno zavarovanje Slovenije (v nadaljnjem besedilu: zavod) dodeli zdravniku recepte za osebno rabo (v nadaljnjem besedilu: recepti OR), kakor so opredeljeni s pravili, ki urejajo obvezno zdravstveno zavarovanje (v nadaljnjem besedilu: pravila) in merila, na podlagi katerih se zdravniku trajno ali začasno prepove njihova dodelitev in uporaba.

1. **člen**

**(recept OR)**

1. Recept OR je neobnovljivi recept, na katerega sme zdravnik v skladu s pravili predpisati zdravilo, ne sme pa nanj predpisati živila za posebne zdravstvene namene.
2. Recepti OR se zdravniku dodelijo na prednatisnjeni listini zavoda v slovenski jezikovni različici (Obr. Rp OR), razen, če v predlogu iz 7. člena tega pravilnika predlaga, da se mu dodelijo v slovensko-italijanski ali slovensko-madžarski jezikovni različici. Zdravniku se recepti OR dodelijo v slovensko-italijanski jezikovni različici (Obr. Rp OR/IT), če ima stalno ali začasno prebivališče prijavljeno na območju občine, v kateri živi italijanska narodna skupnost. Zdravniku se recepti OR dodelijo v slovensko-madžarski jezikovni različici (Obr. Rp OR/MA), če ima stalno ali začasno prebivališče prijavljeno na območju občine, v kateri živi madžarska narodna skupnost.
3. Listina Recept za osebno rabo (Obr. Rp OR, Obr. Rp OR/IT in Obr. Rp OR/MA) se izpolni v skladu z navodilom zavoda, ki ureja izpolnjevanje listine recept OR.
4. **člen**

**(izrazi)**

Poleg izrazov, določenih v pravilih, izrazi in kratica, uporabljeni v tem pravilniku, pomenijo:

1. aplikacija je aplikacija zavoda »Izdaja receptov za osebno rabo«;
2. e-List specializanta je spletna aplikacija Zdravniške zbornice Slovenije (v nadaljnjem besedilu: zbornica) za vpisovanje evidenc o opravljenem usposabljanju tekom specializacije;
3. evidenca OZZ je evidenca o zavarovanih osebah obveznega zavarovanja, ki jo zavod vodi na podlagi zakona;
4. območna enota je skupni izraz za sedež območne enote zavoda in njene izpostave, ki so navedene v seznamu, ki je objavljen na spletni strani zavoda;
5. pogodba o zaposlitvi z institucijo je pogodba o zaposlitvi, sklenjena med zdravnikom in zavodom, Zavodom za pokojninsko in invalidsko zavarovanje, Ministrstvom za zdravje, Ministrstvom za obrambo, Medicinsko fakulteto, Nacionalnim inštitutom za javno zdravje, Nacionalnim laboratorijem za zdravje, okolje in hrano, Zavodom Republike Slovenije za transfuzijsko medicino, Slovenija-transplantom, Javno agencijo Republike Slovenije za zdravila in medicinske pripomočke ali zbornico;
6. receptni blok je blok s 30 recepti OR;
7. RIZDDZ je zbirka podatkov pod zaporedno številko NIJZ 16 »Evidenca gibanja zdravstvenih delavcev in mreža zdravstvenih zavodov« iz Priloge 1 Zakona o zbirkah podatkov s področja zdravstvenega varstva (Uradni list RS, št. 65/00, 47/15, 31/18, 152/20 – ZZUOOP, 175/20 – ZIUOPDVE, 203/20 – ZIUPOPDVE, 112/21 – ZNUPZ, 196/21 – ZDOsk, 206/21 – ZDUPŠOP, 141/22 – ZNUNBZ, 18/23 – ZDU-1O in 84/23 – ZDOsk-1);
8. sekundarij je sekundarij z opravljenim strokovnim izpitom;
9. upokojenec je zdravnik s stalnim prebivališčem v Republiki Sloveniji, ki je zavarovan po podlagi 10. točke prvega odstavka 15. člena zakona.
10. **POSTOPEK DODELITVE RECEPTOV OR**
11. **člen**

**(obdobje dodelitve receptov OR)**

1. Zdravniku se enkrat v koledarskem letu dodeli receptni blok, če izpolnjuje pogoje za dodelitev receptov OR.
2. Dodelitev receptov OR za pretekla koledarska leta ni mogoča.
3. **člen**

**(nenadomeščanje prevzetih receptov OR)**

1. Prevzeti recepti OR se ne nadomestijo, če so uničeni, poškodovani, izgubljeni ali ukradeni.
2. Zdravnik o izgubljenih in ukradenih receptih OR pisno obvesti oddelek za zdravila v dveh dneh od dneva, ko jih je izgubil oziroma so mu bili ukradeni.
3. **člen**

**(pogoji za dodelitev receptov OR)**

1. Zdravniku se dodelijo recepti OR, če so izpolnjeni naslednji pogoji za dodelitev receptov OR:

* zdravnik izpolnjuje pogoje iz drugega odstavka tega člena,
* za zdravnika ni določena prepoved dodelitve receptov OR in
* zdravniku v koledarskem letu še niso bili dodeljeni recepti OR.

1. Recepti OR se lahko dodelijo zdravniku, ki izpolnjuje naslednje pogoje:
2. je zavarovan na podlagi 15. člena zakona,
3. je evidentiran v RIZDDZ,
4. ima veljavno licenco zbornice ali je specializant ali sekundarij in
5. ima enega od naslednjih statusov, na podlagi katerega predlaga dodelitev receptov OR:

* I. status: opravlja zdravstvene storitve v okviru mreže javne zdravstvene službe;
* II. status: ima sklenjeno pogodbo o zaposlitvi z institucijo;
* III. status: je upokojenec, ki je imel I. status ali II. status neposredno pred pridobitvijo pravice do pokojnine.

1. **člen**

**(predlog za dodelitev receptov OR)**

1. Recepti OR se dodelijo na zdravnikov pisni predlog za dodelitev receptov OR, ki ga poda zdravnik sam (v nadaljnjem besedilu: predlog).
2. Zdravnik poda predlog na obrazcu »Predlog za dodelitev receptov za osebno rabo« iz Priloge, ki je sestavni del tega pravilnika, ali na drug pisen način. Zdravnik posreduje predlog na območno enoto po elektronski pošti ali po pošti ali osebno na vložišče območne enote.
3. Predlog mora vsebovati najmanj naslednje podatke:
4. ime in priimek zdravnika;
5. naslov stalnega ali začasnega prebivališča zdravnika, na katerega se zdravniku pošljejo recepti OR in vsa druga pisanja v skladu s tem pravilnikom;
6. ZZZS številko zdravnika;
7. številko zdravnika, pod katero se vodi v RIZDDZ;
8. navedbo, ali ima zdravnik veljavno licenco zbornice ali pa je specializant ali sekundarij;
9. navedbo statusa iz 4. točke drugega odstavka prejšnjega člena;
10. navedbo dokazil, ki jih zdravnik priloži predlogu;
11. navedbo dvojezične listine recept OR (Obr. Rp OR/IT ali Obr. Rp OR/MA) z navedbo prijavljenega stalnega ali začasnega prebivališča, če želi, da se mu recepti OR dodelijo v tej jezikovni različici;
12. podpis zdravnika.
13. Zdravnik mora predlogu priložiti naslednja dokazila:
14. dokazilo, da izpolnjuje pogoj iz 3. točke drugega odstavka prejšnjega člena, in sicer:

* zdravnik z veljavno licenco zbornice priloži dokazilo, da ima veljavno licenco zbornice, če ta podatek ni evidentiran v zbirki podatkov iz 8. člena tega pravilnika;
* specializant priloži eno od dokazil iz petega odstavka tega člena;
* sekundarij priloži eno od dokazil iz šestega odstavka tega člena;

1. dokazila, da izpolnjuje status iz 4. točke drugega odstavka prejšnjega člena, če ti podatki niso evidentirani v zbirki podatkov iz 8. člena tega pravilnika ali ne izhajajo iz drugih priloženih dokazil.
2. Specializant priloži predlogu eno od naslednjih dokazil:
3. odločbo zbornice o odobritvi specializacije, iz katere je razviden čas trajanja specializacije;
4. sklep zbornice o začetku specializacije;
5. individualiziran program kroženja med specializacijo, ki ga pripravi zbornica in za katerega se priloži:

* e-List specializanta v obliki zajema zaslonske slike (Print Screen), ki ga specializant podpiše, s čimer jamči za točnost njegovih podatkov, ali
* e-List specializanta v PDF obliki, ki ga specializant podpiše, s čimer jamči za točnost njegovih podatkov;

1. pogodbo o zaposlitvi specializanta za določen čas opravljanja specializacije, iz katere je razviden datum začetka opravljanja specializacije in trajanje pogodbe;
2. dodatek k pogodbi o zaposlitvi iz prejšnje točke, iz katerega je razviden podaljšan čas trajanja specializacije.
3. Sekundarij priloži predlogu eno od naslednjih dokazil:

* odločbo zbornice o odobritvi izbirnega dela sekundariata, iz katere je razviden začetek opravljanja izbirnega dela sekundariata;
* pogodbo o zaposlitvi za čas izbirnega dela sekundariata, iz katere je razviden datum začetka opravljanja sekundariata in trajanje pogodbe;
* dodatek k pogodbi o zaposlitvi iz prejšnje alineje, iz katerega je razviden podaljšan čas trajanja pogodbe;
* obvestilo zbornice o podaljšanju sekundariata.

1. **člen**

**(ugotovitev izpolnjevanja pogojev za dodelitev receptov OR)**

Izpolnjevanje pogojev za dodelitev receptov OR se ugotavlja na dan obravnave predloga na podlagi predloga in podatkov iz naslednjih zbirk podatkov:

1. iz evidence OZZ zaradi ugotovitve, ali je zdravnik zavarovana oseba;
2. iz RIZDDZ zaradi ugotovitve, ali je zdravnik v njej evidentiran;
3. iz registra zdravnikov zaradi ugotovitve, ali ima zdravnik veljavno licenco zbornice;
4. iz evidence OZZ ali RIZDDZ zaradi ugotovitve ali zdravnik opravlja oziroma je neposredno pred pridobitvijo pravice do pokojnine opravljal zdravstvene storitve v okviru mreže javne zdravstvene službe, če predlaga dodelitev receptov OR na podlagi I. statusa oziroma III. statusa;
5. iz evidence OZZ zaradi ugotovitve, ali zdravnik ima oziroma je neposredno pred pridobitvijo pravice do pokojnine imel sklenjeno pogodbo o zaposlitvi z institucijo, če predlaga dodelitev receptov OR na podlagi II. statusa oziroma III. statusa;
6. iz evidence OZZ zaradi ugotovitve, ali je zdravnik upokojenec, če predlaga dodelitev receptov OR na podlagi III. statusa;
7. iz aplikacije zaradi ugotovitve, ali je za zdravnika določena prepoved dodelitve receptov OR in ali so mu bili v koledarskem letu že dodeljeni recepti OR.
8. **člen**

**(dodelitev in vročitev receptov OR)**

1. Dodeljeni recepti OR se zdravniku vročijo po pošti priporočeno s povratnico.
2. Če zdravnik ne prevzame poslanih receptov OR, lahko v roku iz tretjega odstavka tega člena zaprosi, da se mu ponovno vročijo. Ob ponovni vročitvi ne prevzetih receptov OR se pogoji za dodelitev receptov OR ne preverjajo ponovno.
3. Zdravnik lahko zaprosi za ponovno vročitev ne prevzetih receptov OR do konca koledarskega leta, za katero so mu dodeljeni, razen če so mu dodeljeni decembra, ko lahko to zaprosilo poda do konca januarja naslednjega leta.
4. Podatki o dodelitvi in vročitvi oziroma ponovni vročitvi receptov OR se evidentirajo v aplikaciji.
5. **člen**

**(zavrnitev dodelitve receptov OR)**

1. Dodelitev receptov OR se zavrne:

* če nastane dvom o identiteti zdravnika, ki je podal predlog,
* če v skladu z 8. členom tega pravilnika ni mogoče ugotoviti, da zdravnik izpolnjuje katerega od pogojev za dodelitev receptov OR, ali
* če je v skladu z 8. členom tega pravilnika ugotovljeno, da zdravnik ne izpolnjuje katerega od pogojev za dodelitev receptov OR.

1. Zavod seznani zdravnika z razlogom zavrnitve dodelitve receptov OR v potrdilu o zavrnitvi dodelitve receptov OR, ki ga zavod posreduje zdravniku v desetih delovnih dneh od prejema predloga.
2. Podatki o zavrnitvi dodelitve receptov OR se ob zavrnitvi dodelitve receptov OR evidentirajo v aplikaciji.
3. Če je dodelitev receptov OR zavrnjena, lahko zdravnik kadar koli poda nov predlog. Če pa zdravnik meni, da zavrnitev dodelitve receptov OR ni utemeljena, lahko pri zavodu poda ugovor, o katerem odloči vodja oddelka za zdravila v 30. dneh, odkar je zavod prejel ugovor. Zavod pisno obvesti zdravnika o odločitvi vodje oddelka za zdravila v petih dneh od njegove odločitve.
4. Podatki o ugovoru zdravnika in odločitvi vodje oddelka za zdravila iz prejšnjega odstavka se evidentirajo v aplikaciji najpozneje naslednji delovni dan od prejema ugovora zdravnika oziroma od odločitve vodje oddelka za zdravila.
5. **PREPOVED DODELITVE IN UPORABE RECEPTOV OR**
6. **člen**

**(merila za začasno in trajno prepoved dodelitve in uporabe receptov OR)**

1. Zavod začasno za eno leto prepove dodelitev receptov OR zdravniku, če zavod v nadzoru ugotovi, da zdravnik pri predpisu zdravila v breme obveznega zdravstvenega zavarovanja ni ravnal v skladu s predpisi ali splošnimi akti zavoda, ne glede na to, ali ga je predpisal na recept, recept OR ali v okviru standarda zdravstvene storitve, ki jo zagotovi izvajalec (v nadaljnjem besedilu: nepravilen predpis zdravila).
2. Zavod trajno prepove dodelitev receptov OR zdravniku:

* če zavod v nadzoru ugotovi, da je zdravnik od prejema obvestila iz tretjega odstavka 12. člena tega pravilnika ponovno nepravilno predpisal zdravilo;
* če se ugotovi, da je zdravnik ob podaji predloga navedel neresničen podatek ali priložil neresnično dokazilo.

1. Zdravnik, ki se mu prepove dodelitev receptov OR, med prepovedjo dodelitve receptov OR ne sme uporabljati receptov OR, ki so mu bili dodeljeni pred prepovedjo dodelitve receptov OR.
2. **člen**

**(določitev prepovedi dodelitve receptov OR)**

1. O določitvi in trajanju prepovedi dodelitve receptov OR na obrazložen pisni predlog vodje oddelka za zdravila odloči direktor pristojnega področja zavoda.
2. Prepoved dodelitve receptov OR začne veljati z dnem, ko je evidentirana v aplikaciji, v aplikaciji pa se evidentira najpozneje naslednji delovni dan od njene določitve z navedbo razloga za njeno določitev in njenega trajanja.
3. Zavod v petih dneh od evidentiranja prepovedi dodelitve receptov OR v aplikaciji pisno obvesti zdravnika o prepovedi, razlogu za njeno določitev in njenem trajanju.
4. Če zdravnik meni, da prepoved dodelitve receptov OR ni utemeljena, lahko pri zavodu poda ugovor, o katerem odloči generalni direktor zavoda v 30. dneh, odkar je zavod prejel ugovor. Zavod pisno obvesti zdravnika o odločitvi generalnega direktorja zavoda v petih dneh od njegove odločitve.
5. Podatki o ugovoru zdravnika in odločitvi generalnega direktorja zavoda iz prejšnjega odstavka se evidentirajo v aplikaciji najpozneje naslednji delovni dan od prejema ugovora zdravnika oziroma od odločitve generalnega direktorja zavoda.
6. **PREHODNA IN KONČNI DOLOČBI**
7. **člen**

**(dokončanje postopkov)**

Postopki dodelitve receptov OR, ki so se začeli pred uveljavitvijo tega pravilnika, se končajo v skladu s tem pravilnikom.

1. **člen**

**(prenehanje veljavnosti)**

Z dnem uveljavitve tega pravilnika preneha veljati Pravilnik o receptih za osebno rabo (št. 0072-15/2018-DI/72 z dne 14. 12. 2020 in št. 0072-15/2018-DI/87 z dne 22. 2. 2022).

1. **člen**

**(začetek veljavnosti)**

Ta pravilnik se objavi na spletni strani zavoda in začne veljati 1. januarja 2024.

Številka: 0072-45/2023-DI/12

Ljubljana, dne 18. decembra 2023

Zavod za zdravstveno zavarovanje Slovenije

doc. dr. Tatjana Mlakar

generalna direktorica

**Priloga**

**PREDLOG ZA DODELITEV RECEPTOV ZA OSEBNO RABO**

1. **Podatki o zdravniku, ki vlaga predlog, da se mu dodelijo recepti OR**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov prebivališča[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ulica in hišna številka, poštna številka in kraj)*

Kontaktni podatki[[2]](#footnote-2) Tel. št.: \_\_\_\_\_\_\_\_\_\_\_\_\_\_\_\_ Elektronski naslov: \_\_\_\_\_\_\_\_\_\_\_\_\_\_\_\_\_\_\_\_\_

1. **Izpolnjevanje pogojev zdravnika za dodelitev receptov OR**
2. sem zavarovana oseba (*navedite)* **ZZZS številka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. sem evidentiran v RIZDDZ *(navedite)* **Številka zdravnika**: \_\_\_\_\_\_\_\_\_\_\_\_\_\_\_\_\_\_\_\_
4. *Obkrožite črko*, kateri pogoj izpolnjujete **A.** imam veljavno licenco ZZS

**B.** sem specializant

**C.** sem sekundarij

1. imam enega od naslednjih statusov*(obkrožite status, na podlagi katerega podajate predlog):*
2. **status**: opravljam zdravstvene storitve v okviru mreže javne zdravstvene službe
3. **status**: imam sklenjeno pogodbo o zaposlitvi z institucijo[[3]](#footnote-3) *(navedite institucijo)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. **status**: sem upokojenec s stalnim prebivališčem v RS in sem imel neposredno pred pridobitvijo pravice do pokojnine I. status ali II. status na podlagi pogodbe o zaposlitvi z institucijo³ *(navedite institucijo)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. **Priloge predloga – dokazila**[[4]](#footnote-4) *(navedite dokazila, ki jih prilagate predlogu)*
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. **Želim dvojezično listino Rp OR**[[5]](#footnote-5) (*obkrožite številko, katero različico želite*):

**1.** slovensko-italijansko (Obr. Rp OR/IT) **2.** slovensko-madžarsko (Obr. Rp OR/MA)

Stalno ali začasno prebivališče imam prijavljeno na naslovu *(ulica in hišna številka, poštna številka in kraj)*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kraj in datum** \_\_\_\_\_\_\_\_\_\_\_\_\_\_\_\_\_\_\_\_  **Podpis zdravnika** \_\_\_\_\_\_\_\_\_\_\_\_\_\_\_\_\_\_\_\_\_

1. Naslov stalnega ali začasnega prebivališča, na katerega se pošljejo recepti OR in vsa druga pisanja v skladu s pravilnikom. [↑](#footnote-ref-1)
2. Kontaktni podatki niso obvezni. [↑](#footnote-ref-2)
3. Institucija: ZZZS, ZPIZ, MZ, MORS, Medicinska fakulteta, NIJZ, NLZOH, ZTM, Slovenija transplant, JAZMP, Zdravniška zbornica Slovenije. [↑](#footnote-ref-3)
4. Obvezno priložite dokazila, da ste specializant oziroma sekundarij z opravljenim strokovnim izpitom. [↑](#footnote-ref-4)
5. Dvojezična listina Rp OR se zdravniku dodeli pod pogojem iz drugega odstavka 2. člena pravilnika. [↑](#footnote-ref-5)